Bolesť hrdla bez kašľa, Horúčka do 37,5;
Dobrý deň,

Prosím, poraďte, ktorý liek máte užívať pri nasledujúcich príznakoch:
1) Bolesť hrdla bez kašľa;
2) Horúčka do 37,5;
3) Únava.

Dievča má viac ako 18 rokov a nemá žiadne chronické ochorenia ani alergie.

Ak by ste mohli poradiť lieky, ktoré nie sú od DR Max, bolo by to skvelé.
Dobrý deň.
Ďakujeme za Vašu otázku.
Na bolesť v krku odporúčam liek
Dorithricin
, ktorý obsahuje trojkombináciu liečiv. Vďaka tomu pôsobí antisepticky, antibioticky a mierni bolesť. Dospelí a deti staršie ako 2 roky: užíva sa 1-2 pastilky každé 2-3 hodiny. Pastilky sa majú nechať pomaly rozpustiť v ústach, nemajú sa hrýzť ani žuvať a nesmú sa prehĺtať. Po aplikácii sa odporúča aspoň pol hodinu nejesť a nepiť.
Horúčka je definovaná ako telesná teplota nad 38 °C. Na horúčku sa používajú
antipyretiká
s účinnymi látkami ako sú paracetamo, ibuprofén alebo kyselina acetylsalicylová. Na trhu existujú aj kombinované prípravky vo forme tabliet alebo horúcich nápojov, obohatené o zložky uvoľňujúce upchatý nos, zmierňujúce kýchanie a výtok z nosa, prípadne obsahujú aj vitamín C. Vzhľadom na to, že Vás upchatý nos netrápi, vhodnejšou voľbou bude siahnuť po samotnom antipyretiku.
Na posilnenie imunitného systému sa odporúča zvýšiť príjem Vitamínu D3, vitamínu C, selénu a zinku. V prípade súčasného výskytu únavy, máme výborné skúsanosti s prípravkom
Imunoglukan P4H Acute
. Obsahuje prírodný Imunoglukan®, vitamín C a zinok. Vďaka tomu prispieva k správnemu fungovaniu imunitného systému a k zníženiu vyčerpania a únavy. Odporúčané dávkovanie: 1 kapsula denne, počas 5 dní.
Dôležité sú taktiež režimové opatrenia, ako je pokoj na lôžku a dostatočný príjem tekutín.
Prajem pekný zvyšok dňa.
S pozdravom
Mgr. Barbora Bičanovská